N á v r h

Všeobecne záväzné nariadenie Obce Sap č.   2 /2020, 
ktorým sa mení a dopĺňa Všeobecne záväzné nariadenie Obce SAP č. 1/2019
o miestnych daniach a miestnom poplatku za komunálne odpady a drobné stavebné odpady na území Obce Sap
Zverejnené pred schválením:  30.11.2020
Schválené: 
VZN č. 2/2020, uznesením č. ............................. 

Vyvesené po schválení:    16.12.2020
Účinnosť nadobúda dňa:  01.01.2021
Obecné zastupiteľstvo v Sape na základe originálneho výkonu samosprávy podľa § 6 ods.1 zákona č. 369/1990 Zb. o obecnom zriadení v znení neskorších predpisov v spojení s ustanoveniami § 83 zákona NR SR č. 582/ 2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva 
Všeobecne záväzné nariadenie Obce Sap č.   2 / 2020, ktorým sa mení a dopĺňa 

Všeobecne záväzné  nariadenie Obce SAP č. 1/2019

o miestnych daniach a miestnom poplatku za komunálne odpady a drobné stavebné odpady na území Obce Sap

§ 1
Predmet úpravy VZN
     Toto všeobecne záväzné nariadenie upravuje pôvodné znenie nasledovne:
ČASŤ ŠTVRTÁ
§16
Miestny poplatok za komunálne odpady a drobné stavebné odpady 
 (5) Sadzbu poplatku za odpad určuje správca dane, v súlade s ustanoveniami §78 ods. 1 a § 83 zákona o miestnych daniach, nasledovne:

 a) fyzické osoby 0,0822 eur za osobu za kalendárny deň. Po zaokrúhlení sadzba poplatku 
     činí 30,00 eur/osoba/kalendárny rok

b) právnické osoby a podnikatelia, ktorí majú zriadenú prevádzku na území obce  0,0822   
     eur za prevádzku za kalendárny deň. Po zaokrúhlení, sadzba poplatku činí 30,00 

     euro/prevádzka na kalendárny rok

c) zamestnávatelia, ktorí majú zriadenú prevádzku na území obce, 0,0822 eur za 
    priemerného počtu zamestnancov za kalendárny deň pričom do počtu zamestnancov sa 

    nezapočítavajú osoby, ktoré majú v obci trvalý pobyt. 
d) vo výške 0,025 eur za/dm3 veľkorozmerného odpadu odovzdaného nad rámec celoplošného 

    obecného zberu  (t.z. 25 eur/m3)

§ 16 sa dopĺňa  novým odsekom (17), ktorý znie:
(17)  Od 01.03.2020 sa zavádza na území obce Sap „nálepkový“ (žetónový) systém zberu tuhého komunálneho odpadu. Vyvážať sa budú iba smetné nádoby označené  kontrolnou známkou. Počet smetných nádob sa určuje podľa počtu osôb v domácnosti:
1 – 2 členovia = 1  smetná nádoba 120 l,
3 – 4 členovia = 2 smetné nádoby 120 l, (alebo 1 smetná nádoba 240 l)
5 – 9 členov = 3 smetné nádoby 120 l,(alebo 1 smetná nádoba 120 l + 1 smetná nádoba 240 l)
Prevádzka  = 1 smetná nádoba 120 l

Občania, ktorí potrebujú viac smetných nádob, si na obecnom úrade môžu zakúpiť vývoz smetnej nádoby navyše. Tieto nádoby bude potrebné pred každým vývozom označiť žetónom. Takýto vývoz navyše je spoplatnený sumou:

 2,00 €  za 75 litrové  smetné vrece

 3,00 € za 120 litrovú smetnú nádobu 
 6,00 € za 240 litrovú smetnú nádobu
Aby každá rodina vyprodukovala čo najmenšie množstvo komunálneho odpadu, je potrebné triediť všetky druhy odpadu, najmä plasty, sklo, papier, záhradný odpad, na čo sú vytvorené podmienky a obec ich pravidelne zbiera od občanov.
§ 2
Účinnosť

 O Všeobecnom záväznom nariadení Obce Sap č.   2/2020,  ktorým sa mení a dopĺňa VZN č. 1/2019 o miestnych daniach a miestnom poplatku za komunálne odpady a drobné stavebné odpady sa uznieslo  Obecné zastupiteľstvo v Sape, dňa 14.12.2020 s uznesením č. ........................ a nadobúda účinnosť, dňom  01.januára 2021.
      .

Ostatné časti VZN č. 1/2019 ostávajú nezmenené.
V Sape, dňa 27.11.2020                                                                                                                                 

                                                                                                 ……………………………..

                                                                                                      Ing. František Miklós

                                                                                                              starosta obce  

